L'espectacle “Entredos” tanca una setmana més de representacions de l’Off Romà
16 d’agost 2017

​ ![](/media/rt0jmrtu/72entredos.png)

La pujada al Castell de Sagunt acollirà demà, dijous 17 d'agost, a les 21.30 hores, l'espectacle 'Entredos', de la companyia Capicua. Es tracta d'una funció gratuïta destinada a tots els públics.

'Entredos' fusiona el teatre gestual, el circ, la dansa i la manipulació d'objectes amb la finalitat de narrar la història d'un personatge turmentat que desperta en un món fantàstic. És un espectacle visual, fresc i innovador i alhora amb certa estètica contemporània, que acosta l'espectador a la realitat del món dels somnis i l'imaginari: “Sona el despertador, m'alce del llit i com cada dia em prepare un cafè. De sobte, en la meua mà, en lloc d'una tassa apareix una sabata. Estic somiant o estic despert?”.

La representació forma part de la programació de l’Off Romà, secció del festival Sagunt a Escena, on es podrà gaudir fins a setembre de múltiples disciplines artístiques, com el teatre, la dansa o el circ.

*   [](http://www.facebook.com/sharer.php?u=https://aytosagunto.es/va/actualitat/l-espectacle-entredos-tanca-una-setmana-mes-de-representacions-de-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-entredos-tanca-una-setmana-mes-de-representacions-de-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-entredos-tanca-una-setmana-mes-de-representacions-de-l-off-roma/ "Linked In")
*   [](mailto:?body=https://aytosagunto.es/va/actualitat/l-espectacle-entredos-tanca-una-setmana-mes-de-representacions-de-l-off-roma/)